Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 469/13/7710	Stará Ľubovňa, 7.2.2014
EEČ : 2-59-11-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1, odsek 3 písmeno c Trestného zákona číslo 300/2005 Zbierky zákonov  a výtržníctvo podľa § 364 odsek 1 písmeno a Trestného zákona v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Stará Ľubovňa
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
Spôsobenú škodu vo výške 844,22  €  obvinený uhradil poškodenej poisťovni DXXXXX za poskytnutú lekársku starostlivosť.  Poškodený XXXXX nežiada žiadnu náhradu škody.

Podľa § 224 ods. 1 Trestného poriadku obvinený XXXXX  zložil na verejnoprospešné účely sumu vo výške 100,- €, ktorú   určil štátu na peňažnú pomoc obetiam trestnej činnosti. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-XXXXX
Obvinený  XXXXX dňa 14.05.2013 okolo 01.00 hod. pred reštauráciou XXXXX na XXXXX v XXXXX po predchádzajúcom slovnom nedorozumení fyzicky napadol XXXXX tak, že ho rukami chytil za bundu a sotil na zem, pričom sa poškodený udrel o hlavu, čím mu spôsobil zlomeninu spánkovej kosti vpravo zasahujúcu na základňu lebky, poúrazové vnútrolebečné krvácanie s malým nahromadením krvi pod tvrdou mozgovou blanou v čelovo-spánkovej oblasti vľavo a malé ložiskové pomliaždenie mozgu v spánkovej oblasti vľavo, ktoré zranenia si podľa znaleckého posudku vyžiadali liečenie od 14.05.2013 do 30.06.2013.

Odôvodnenie: 
	Uznesením povereného príslušníka PZ, Okresného riaditeľstva PZ v XXXXX, Obvodného oddelenia PZ XXXXX  sp. zn. ORP-XXXXX zo dňa 17.08.2013 bolo podľa § 199 ods. 1 Trestného poriadku začaté trestné stíhanie a  uznesením vyšetrovateľa sp. zn. ORP-XXXXX zo dňa 16.10.2013  bolo podľa § 206 ods. 1 Trestného poriadku  vznesené obvinenie XXXXX  pre prečin ublíženia na zdraví  podľa § 156 ods. 1, 3  písm. c/  Trestného zákona a prečin výtržníctva podľa § 364 ods. 1 písm. a/ Trestného zákona. 

	Uvedený prečiny obvinený spáchal tak, že  dňa 14.05.2013 okolo 01.00 hod. pred reštauráciou XXXXX v XXXXX po predchádzajúcom slovnom nedorozumení fyzicky napadol XXXXX tak, že ho rukami chytil za bundu a sotil na zem, pričom sa poškodený udrel o hlavu, čím mu spôsobil zlomeninu spánkovej kosti vpravo zasahujúcu na základňu lebky, poúrazové vnútrolebečné krvácanie s malým nahromadením krvi pod tvrdou mozgovou blanou v čelovo-spánkovej oblasti vľavo a malé ložiskové pomliaždenie mozgu v spánkovej oblasti vľavo, ktoré zranenia si podľa znaleckého posudku vyžiadali liečenie od 14.05.2013 do 30.06.2013.

	Podľa ustanovenia § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Podľa § 215 ods. 1 písm. g/ Trestného poriadku, prokurátor zastaví trestné stíhanie, ak sa schváli zmier medzi obvineným a poškodeným.

Podľa § 156 ods. 3 Trestného zákona možno za prečin ublíženia na zdraví  uložiť trest odňatia slobody  na dva roky až päť rokov. Podľa § 364 ods. 1 Trestného zákona možno za prečin výtržníctva uložiť trest odňatia slobody  až na dva roky.
 
Po skončení vyšetrovania poverený príslušník PZ predložil na tunajšiu okresnú prokuratúru dňa 17.12.2013 vyšetrovací spis s návrhom na schválenie zmieru, s ktorým sa dozorujúci prokurátor stotožnil a po preskúmaní spisového materiálu toho istého dňa udelil mediačnému a probačnému úradníkovi Okresného súdu XXXXX súhlas na vykonanie mediácie.

Následne bola na Okresnom súde v XXXXX vykonaná mediácia, počas ktorej obvinený a poškodený po poučení o podstate mediácie dali súhlas k vykonaniu mediácie a vyjadrili súhlas s postupom podľa § 220 ods. 1 Trestného poriadku, obvinený slobodne, vážne a určito vyhlásil, že spáchal skutok za ktorý je trestne stíhaný, svoje konanie oľutoval a dňa 07.01.2014 uzatvoril s poškodenými dohodu o uzatvorení zmieru. 

Z uzatvorenej dohody je zrejmé, že poškodený XXXXX, pri uzatváraní dohody vyhlásil, že voči obvinenému si neuplatňuje žiadnu škodu a súhlasí s  uzatvorením zmieru. Obvinený sa mu bol osobne ospravedlniť a to mu postačuje. Škoda, ktorá vznikla za poskytnutú lekársku starostlivosť, obvinený uhradil v plnej výške teda 844,22 € poškodenej poisťovni XXXXX

Obvinený XXXXX  poukázal na verejnoprospešné účely sumu vo výške 100,- €, ktorú dňa 07.01.2014 zložil na účet Štátnej pokladnice č. účtu XXXXX . Obvinený neurčil za adresáta peňažnej sumy stanovenej pre všeobecne prospešné účely žiadnu organizáciu v zmysle § 224 ods. 1 Tr.por.. Z uvedeného dôvodu  suma 100,-  € patrí štátu na peňažnú pomoc obetiam trestnej činnosti .

Zo správy o výsledku mediácie zo dňa 05.02.2013, ako aj zo zápisnice o výsluchu obvineného vyplýva, že obv. XXXXX je živnostník a jeho mesačný príjem je XXXXX žije s rodičmi v spoločnej domácnosti.  Podľa  odpisu z registra trestov  doposiaľ súdne trestaný nebol.

Vzhľadom ku skutočnosti, že v tejto veci boli splnené všetky podmienky na postup podľa § 220 ods. 1 Trestného poriadku, bolo potrebné rozhodnúť tak, ako je to uvedené vo výrokovej časti tohto uznesenia, pričom suma, ktorá bola poukázaná na verejnoprospešné účely, je primeraná osobným a majetkovým pomerom obvineného, ako aj závažnosti spáchaného trestného činu.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Katarína Greculová
prokurátorka